Et bilde som inneholder symbol, logo

KI-generert innhold kan være feil.

04.08.25

**Forslag til tema og spørsmål ved valgarrangementer i regi av Pensjonistforbundet**

Dette er et inspirasjonsnotat med forslag til tema og spørsmål som kan brukes ved lokale arrangementer i forbindelse med stortingsvalget. Spørsmålene er rettet mot rikspolitikere og partienes eldrepolitikk.

Listen er ikke uttømmende, og spørsmålene trenger ikke stilles i denne rekkefølgen eller med nøyaktig ordlyd. Tilpass etter lokale forhold, inviter gjerne til dialog og oppfølgingsspørsmål. Følg gjerne opp svarene med oppfølgingsspørsmål, særlig der politikere svarer generelt eller unnvikende. Hva vil de faktisk gjøre?

**Pensjon**

Mange eldre har svært lav inntekt, og minstepensjonen ligger under fattigdomsgrensen. Pensjonene reguleres lavere enn lønnsveksten. Vil ditt parti:

* Vil ditt parti øke minstepensjonen? Hvordan og hvor mye?
* Vil dere skjerme uføre for levealdersjustering?
* Vil dere gjeninnføre en etterlattepensjonsordning? For hvem?
* Hva mener partiet om samordningsfella – vil dere fjerne den?
* Hva vil dere gjøre med at fripoliser gir dårlig kjøpekraft?
* Bør alderspensjoner fortsatt reguleres svakere enn lønn? Hvorfor?

**Arbeidsliv**

Vil ditt parti:

* Gi arbeidstakere over 67 år like rettigheter til sykepenger og dagpenger som andre arbeidstakere?
* Innføre, beholde eller fjerne seniorpolitiske tiltak i arbeidslivet? Hvilke?
* Endre øvre aldersgrense i arbeidsmiljøloven?
* Beholde, øke eller fjerne særaldersgrenser?

**Skatter og avgifter**

Vil ditt parti:

* Redusere avgifter som rammer usosialt? Hvilke? Hvor mye?
* Endre formueskatten – f.eks. øke bunnfradraget - slik at færre pensjonister blir berørt?
* Garantere at minstepensjonen forblir skattefri?

**Kommuneøkonomi**

Vil ditt parti:

* Tilføre kommunesektoren mer penger? Hvor mye?
* Øke andelen med frie inntekter eller øremerke mer av de statlige overføringene?

**Digitalt utenforskap**

Rundt 800 000 voksne i Norge er digitalt utenfor, mange av dem eldre. De risikerer å falle utenfor viktige tjenester. Vil ditt parti:

* Jobbe for å bekjempe digitalt utenforskap blant eldre og andre voksne? Hvordan?
* At offentlige analoge tilbud opprettholdes, slik at alle får lik tilgang til tjenestene?
* At staten finansierer opplæring i digitale verktøy? Hvordan og til hvem?

**Aldersvennlige lokalsamfunn**

Vil ditt parti:

* Øke eldres deltakelse i samfunnet? I frivilligheten, i politikken og arbeidslivet? Hvordan?
* Sikre flere universelt tilgjengelige lokaler og møteplasser? Hvordan?
* Involvere eldre i beslutninger som angår dem? Hvordan?
* Sikre flere folkehelsefremmende tiltak for eldre? Hvilke? Hvordan?
* Sikre et godt kollektivtilbud? Hvordan?

**Boligpolitikk**

Vil ditt parti:

* Sikre flere aldersvennlige boliger? Hvordan? *Informasjon, tilskudd, lån? Bruke Husbanken?*
* Antallet eldre mottakere av bostøtte er over halvert de siste 15 årene. Vil dere øke bostøtten? For hvem og hvor mye?

**Aldersdiskriminering**

Vil ditt parti:

* Redusere aldersdiskriminering utenfor arbeidslivet? Hvordan? *Endre lover? Holdningsendringer? Fjerne eller endre aldersgrenser? Beholde analoge tilbud? Styrke likestillingsombudet – og nemnda? Gjeninnføre eldreombudet? Styrke pasient og brukerombud?*
* Redusere aldersdiskriminering i arbeidslivet? Hvordan? *Aldersgrenser? Rettigheter? Holdningsendringer? IA-avtale? Seniorpolitikk?*

**Fastlege**

Vil ditt parti:

* Love at alle får fastlege? Hvordan? *Flere allmennleger i spesialisering (ALIS)? Flere kommunale stillinger? Bedre oppgavedeling mellom helseprofesjonene (tverrfaglige tjenester)? Høyere lønninger? Digital konsultasjon/oppfølgning?*

**Spesialisthelsetjenestene**

Vil ditt parti:

* Øke bevilgningene til sykehusene? Hvordan? Hvor mye?
* Forbedre samarbeidet mellom sykehusene og kommunehelsetjenesten? Hvordan?
* Beholde, endre eller vrake helseforetaksmodellen?
* Utdanne, rekruttere og beholde flere helsepersonell til sykehusene? Hvordan? *Lønn, arbeidstid (turnus), oppgavedeling, utdanning og videreopplæring, arbeidstakerrettigheter?*
* Korte ned ventetidene? Hvordan?

**Eldreomsorg**

Det er for få sykehjemsplasser og stor mangel på helsepersonell. Samtidig øker antallet eldre raskt. Hva vil partiene gjøre?

* Vil ditt parti bygge flere sykehjems- og omsorgsplasser? Med hvilke virkemidler?
* Vil dere styrke og endre Husbankens investeringstilskudd for å få fart på byggingen?
* Hvordan vil dere øke kvaliteten i hjemmetjenestene og på institusjon?
* Hvordan vil dere utdanne, rekruttere og beholde flere i helse- og omsorgstjenestene?
* Vil dere endre statlige krav til kvalitet i helse- og omsorgstjenestene? Hvilke? *Flere og strengere krav, eller færre og friere?*
* Bør det bevilges mer til forskning på demens?

**Vold og overgrep**

Vil ditt parti:

* Følge opp Stortingets vedtak fra 2021 om å etablere nasjonale retningslinjer for utredning og håndtering av eldrevoldssaker, samt etablere meldeplikt til tilsynsmyndighetene?
* Innføre TryggEST i alle landets kommuner?

**Tannhelse**

Vil ditt parti:

* Gjøre tannhelse til en del av egenandelsordningen for helsetjenester? Hvordan? *Gradvis, f.eks. noen aldersgrupper først, eller for alle med en gang?*
* Iverksette tiltak for at eldre og uføre som mottar regelmessig omsorg på institusjon eller i egen bolig, blir bedre kjent med sine rettigheter til gratis nødvendig tannbehandling? Hvordan?

**Likeverdig tilgang på helsetjenester**

Vil ditt parti:

* Utvide det offentlige mammografiprogrammet fra t.o.m. 69 år til t.o.m. 74 år, slik EU anbefaler?
* Endre BPA-ordningen (brukerstyrt personlig assistanse), slik at også brukere over 67 år kan få innvilget denne?
* Endre eller fjerne den øvre aldersgrensen (67 år) for det statlige tilskuddet til kommunene for særlig ressurskrevende brukere av helse- og omsorgstjenester?

**Pårørende**

Vil ditt parti:

* Styrke pårørende til eldre sine rettigheter? Hvordan? *Pårørendeavtaler, permisjonsrettigheter, opplæring m.m.*

**Beredskap**

Vil ditt parti:

* Sørge for at det tas mer hensyn til hjemmeboende eldre i beredskapsarbeidet? Hvordan*? Akuttberedskap, postombæring, bruk av kontanter, ikke-digital informasjon, medisinutlevering, fremkommelighet m.m.*

## **Sjekkliste: Ti spørsmål til politikerne**

Brukes i korte debatter og panelsamtaler under valgkampen – lokalt og regionalt. Tilpasses og følges gjerne opp.

1. **Pensjon:**  
    Vil ditt parti øke minstepensjonen – og i så fall hvordan og hvor mye?
2. **Eldreomsorg:**  
    Vil dere bygge flere sykehjemsplasser og omsorgsboliger med heldøgns tjenester?
3. **Kommuneøkonomi:**  
    Vil dere tilføre kommunene mer penger for å sikre gode helse- og omsorgstjenester?
4. **Rekruttering:**  
    Hva vil dere gjøre for å sikre nok faglært helsepersonell i eldreomsorgen?
5. **Digitalt utenforskap:**  
    Vil dere sikre at det fortsatt finnes analoge alternativer til digitale tjenester?
6. **Boligpolitikk:**  
    Hva vil dere gjøre for å sikre flere aldersvennlige boliger i hele landet?
7. **Bostøtte:**  
    Vil dere styrke bostøtten for eldre med lav inntekt – og hvordan?
8. **Fastlegekrise:**  
    Hvordan vil partiet sikre at alle eldre får tilgang til fastlege?
9. **Aldersdiskriminering:**  
    Hva vil dere gjøre for å motvirke aldersdiskriminering – i og utenfor arbeidslivet?
10. **Pårørendestøtte:**  
     Vil dere styrke rettighetene og støtten til pårørende som yter omsorg?